Conte créole - Konpè Chyen e Konpè Makak
Contes créoles Bulletin publié par l'association culturelle pour la promotion et la diffusion des études créoles en Guadeloupe Fouyota N° 3 Désanm 84 Gibier auteur anonyme.© Artisti pittori Konpè Chyen e Konpè Makak
sèk Mézanmi krik Nou ka komansé Pa konpè chyen Ki fôs i té anmé santi I vin bosi kon wistiti I té toujou ka lonji kou Pou-y pran, lodè a tout lé kou A tout ti fré ki an ba tè Mézanmi krik Kri kri kri Westi kri kri Westi kra kra Konpè makak li a tou a-y Kochté si on gwo bwanch a pyé gouyav Ka véyé chyen kon jé yen-yen Maten midi é swè I ja ka jis oubliyé I tin on vyé manni I ka gratétou longalé
I tin on ti lanvi Davwa i toujou pri Lè-y ka graté tout ti kô a-y Ki i vlé ki i vé pa A fôs i ka graté an ba bwa a-y I menm pa ka ni tan dômi Mé makak patin tousa an tèt
I tèlman lwen pou-y pé sonjé Fô-y baléyé douvan pôt a-y Avan i véyé tout ta lézôt
I ka véyé yenki konpè I ka di ;- Chyen toujou ka lonviyé Ka-y ka chèché sé pa la chè ?
Pa tin on lè i pa ka santi ! Mwen té ké byen vlé sav si i ka manti
Pou-y p&e
acute; di mwen Ka-y ka touvé tibwen Lè-y ka chèché an kankwen konsa Makak glisé an pyé bwa la I akôsté-y san tralala
I di;- Mé konpè chyen Mé kasayé ?
Mwen té vlé di'w On tou piti biten Poukwa ou ka santi Tout atè-la konsa ?
Ou ka lonji kou a'w an ba Kon ta jiraf lè-y ka mi ba Mé ka ou pèd konsa an lè tè la Chen touvé-y enkyèt Kon vyé takyèt I touvé makak two fouyapôt I kon vyé loto san pôt Al&oc
irc; konpè chyen pa pran tala I di : - Ki jan konpè
Ou pé di mwen pawôl la sa Ou menm pa sav sa ou ka fè ?
Makak rété doubout Mé i ka graté on piti gout Pas i vé pa chyen vwè ti défo a-y Chyen ka di ; - Ou poko jen vwè jan a'w konpè
Ou ka graté, graté toultan monchè Ou ka graté'w kon chat a pis ?
Ouben kon chyen a gal ?
Ou menm ou menm ka pann an pangal Adan sé pyé bwa la Sé sa ou konnèt fè plis asi latè Makak réponn;- Awa konpè Pétèt ou tin o
n ti vizyon Mé mwen ka payé èvè'w konpè Annou fè on bout chimen Sèten avan'w fè dé-o-twa pa Vitès santi ou kay santi
Ou kay santi tout atè-la Konpè chyen touvé-y tèlman kôlè
Pas vérité toujou ka ofansé I ka kenbé tan i pé Pou konpè a-y patin Pon ti rézon asi-y lè-y ka palé Pou-y pa santi i ka japé I di ;- Dakô konpè annou alé Sèten avan ou fè dé-o-twa pa Sé graté ou kay graté Alôs konpè makak Grigné mété tout dan déwô Tonbé si do I ka plisé né a-y an kat I ka graté i ka graté E toupannan i ka palé I ka graté pou konpè chyen Pa tin tan vwè ti bagoul a-y I di ;- NADA konpè!
Ou kay santi tou longalé Mé i ka graté i ka graté Mwen menm mwen menm konpè Janmé mwen pa kay graté I ka soté si tèt I ka graté mé bizwen Vèglé ti konpè a-y Ki ka japé san arété Evè konpè makak rél&eacu
te; E ! Konpè ou santi ! Konpè chyen pannan i ka japé I ka rélé !
Mé ou ka di mwen sa, ou ka graté !
E chyen touvé-y anrajé Davwa konpè makak Pran-y o fèt ka liché atè-la I mété kouri atè
Dèyè konpè makak
I ka japé an tout bwa la Makak menm Pli i ka kouri Sé pli i ka graté Tout kô a-y té o zabwa I touvé mwayen kanmenm Kochté si on pyé kennèt Ka voyé ti gwenn si tèt a konpè chyen Ki pa konèt i pa aprann
Monté pyé bwa Konpè chyen té oblijé Routouné bô si bô Pou-y a-y chèché on kwen Pou-y a-y garé kô a-y Sé lè on machann siro
Ka vin pasé On machann siro Siro batri siro a kann
Makak yenki lésé konpè tonbé Pou-y okipé dè madanm la I ja gadé on bèl pannyé Sizé dwèt si tèt a madanm la Mésyé zédam kay ka pasé Makak vlé sav kay an pannyé Mézanmi krik ! M&
eacute;zanmi krak ! Madanm ka vin pou-y pé pasé Douvan makak ki ka véyé Madanm glisé i fésé kôa a-y Vèp atè-la Kon fouyapen ki mi an tan lapli Makak mété-y ka ri
I ka graté i ka graté
Ô Ô I ka tandé madanm ka di: - Bondyé! Bondyé! apa twop misè sa ?
Boutèy krazé Siro simé Sé kon rivyè ki débôdé ! Machann mété dé men si tèt I di;- Fo pa moli fo kenbé rèd !
I ralé pannyé i ralé mouchwa
L&eg
rave; jou dévenn patin kenbwa
Makak imajiné Ki jan lavi mizè A mèt a siro la fini I vin pou-y pé gouté mizè Davwa i pa konnèt Kay ka pasé an péyi la Makak mété dansé atè
I ka soté si gran ké a-y Pas i sôti gouté mizè Makak ka fè la fèt Makak ka dansé Makak ka maté Makak ka liché tout paké mizè la Ki té kouléan pannyé la Machann la ka rélé Bondyé la mi mizè Makak la ka rélé
; Bondyé la mizè dou A! Wè! Mizè dou ! Evè lè landèmen Lè jou rouvè an péyi la Makak laka graté i ka graté I ka sonjé gwo siro la I tann machann mizè Kryé papa bondyé I di fô-y vwè misyé Pou-y pé mété mizè si pyé Mézanmi krik Mézanmi krak Krik pou gwo siro Krak pou konpè makak E E Konpè makak alé touvé papa bondyé I kongné i frapé i mandérouvè ba-y Papa bondyé
rousouvrè-y byen
Bwa gran rouvè i kozé ba-y Yo fin kozé bondyé la di-y Misyé ou vin chèché tibwen mizè Si'w vlé mizè ou ké sèvi a kontinyé Monté adan on kat chimen Ou ké touvé on bèl pannyé Fouré kô a'w an ba a li Evè on bon tibwen pay Atann on bon enp
é tan Mézanmi krik!
Pakonnèt mové I rélé krak!
I sonjé gwo siro la Lè makak lévé bèl pannyé la Sé konpè chyen ki té la é ka atann
Zorey an lè vlopé an tôch Pou on ti syès Chyen la yenki varé konpè makak
Ki san i té sav ja pèd lakat I mété kouri atè Westi ti krak!
I kouri i kouri vant-a-tè I vann van pou-y té achté lè
Chyen la kouché dèyè makak I kouri, i kouri, i kouri
Sété siklôn ki chapé kôd
Chyen ka japé i ka japé Pa ka ladjé konpè makak
On lè makak trapé on ti chapé Konpè chyen ba-y on bon paspyé
Long kon ké a pis I té kay pèd lé pyé Mé i trapé on nôt ti chans Pou-y a-y échué o bôd lanmè I pann asi on mèdsinyé On gwo pyé bwa ki ka graté Sé lè makak trapé démanjézon I paté sav jan mèdsinyé Plis ki pwazon
I ka graté I rélé:- Mézanmi mi mizè!
Sé sa bondyé yo ka kryé mizè ?
Mé jis jôdi i ka graté Tout dan déwô i ka grigné
I ka rélé toujou anmwé!
I di tin twop mizè an péyi la I pwa
n bato E i chapé asi lot bô
E se poukwa i lésé konpè chyen
Tousèl ti tousèl a-y Lè ou vwè-y pa ka japé Sé santi i ka santi Tou longalé!
Eloj VIRANIN.